CELEX: 32016D0423
Language: mt
Date: 2016-03-18 00:00:00
Title: Deċiżjoni ta' Implimentazzjoni tal-Kummissjoni (UE) 2016/423 tat-18 ta' Marzu 2016 li tawtorizza lil ċerti laboratorji fl-Eġittu, fl-Emirati Għarab Magħquda u fl-Istati Uniti jwettqu testijiet seroloġiċi għall-monitoraġġ tal-effettività tal-vaċċini tar-rabja fil-klieb, fil-qtates u fl-inmsa (notifikata bid-dokument C(2016) 1609) (Test b'rilevanza għaż-ŻEE)

22.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 75/70
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/423
   tat-18 ta' Marzu 2016
   li tawtorizza lil ċerti laboratorji fl-Eġittu, fl-Emirati Għarab Magħquda u fl-Istati Uniti jwettqu testijiet seroloġiċi għall-monitoraġġ tal-effettività tal-vaċċini tar-rabja fil-klieb, fil-qtates u fl-inmsa
   
      
         (notifikata bid-dokument C(2016) 1609)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2000/258/KE tal-20 ta' Marzu 2000 li taħtar istituzzjoni speċifika sabiex tkun responsabbli biex tistabbilixxi l-kriterji neċessarji għall-istandardizzazzjoni ta' testijiet seroloġiċi biex issegwi l-effettività tat-tilqim kontra l-idrofobija (1), u b'mod partikolari l-Artikolu 3(2) tagħha,
   Billi:
   
               (1)
            
            
               Id-Deċiżjoni 2000/258/KE ddeżinjat lill-Agence française de sécurité sanitaire des aliments (l-AFSSA) f'Nancy, Franza, bħala l-istitut responsabbli għall-iffissar tal-kriterji meħtieġa biex jiġu standardizzati t-testijiet seroloġiċi għall-monitoraġġ tal-effettività tal-vaċċini tar-rabja. L-AFSSA issa ġiet integrata fl-Agence nationale de sécurité sanitaire de l'alimentation, de l'environnement et du travail (l-ANSES) fi Franza.
            
         
               (2)
            
            
               Fost l-oħrajn, id-Deċiżjoni 2000/258/KE tipprevedi li l-ANSES għandha tivvaluta l-laboratorji f'pajjiżi terzi li jkunu applikaw għall-approvazzjoni biex iwettqu t-testijiet seroloġiċi għall-monitoraġġ tal-effettività tal-vaċċini tar-rabja.
            
         
               (3)
            
            
               L-awtorità kompetenti tal-Eġittu ressqet applikazzjoni għall-approvazzjoni tal-Animal Health Research Institute f'Giza, u l-ANSES stabbiliet u ssottomettiet lill-Kummissjoni rapport ta' valutazzjoni favorevoli bid-data tad-29 ta' Settembru 2015 għal dan il-laboratorju.
            
         
               (4)
            
            
               L-awtorità kompetenti tal-Emirati Għarab Magħquda ressqet applikazzjoni għall-approvazzjoni tas-Central Veterinary Research Laboratory f'Dubai, u l-ANSES stabbiliet u ssottomettiet lill-Kummissjoni rapport ta' valutazzjoni favorevoli bid-data tad-29 ta' Settembru 2015 għal dan il-laboratorju.
            
         
               (5)
            
            
               L-awtorità kompetenti tal-Istati Uniti ressqet applikazzjoni għall-approvazzjoni tal-Atlanta Health Associates Rabies Laboratory f'Cumming, il-Virology Laboratory of Auburn University College of Veterinary Medicine f'Auburn u r-Rabies Laboratory tas-Centers for Disease Control and Prevention f'Atlanta (“il-laboratorji tal-Istati Uniti”), u l-ANSES stabbiliet u ssottomettiet lill-Kummissjoni rapport ta' valutazzjoni favorevoli tad-29 ta' Settembru 2015 għal-laboratorji tal-Istati Uniti.
            
         
               (6)
            
            
               Għalhekk, l-Animal Health Research Institute f'Giza, is-Central Veterinary Research Laboratory f'Dubai u l-laboratorji tal-Istati Uniti għandhom ikunu awtorizzati jwettqu t-testijiet seroloġiċi għall-monitoraġġ tal-effettività tal-vaċċini tar-rabja fil-klieb, fil-qtates u fl-inmsa.
            
         
               (7)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   B'konformità mal-Artikolu 3(2) tad-Deċiżjoni 2000/258/KE, il-laboratorji li ġejjin huma awtorizzati jwettqu t-testijiet seroloġiċi għall-monitoraġġ tal-effettività tal-vaċċini tar-rabja fil-klieb, fil-qtates u fl-inmsa:
   
               (a)
            
            
               
                           Animal Health Research Institute
                        
                     
                           7 Nadi El-Said Street
                        
                     
                           P.O. Box 12618
                        
                     
                           Dokki
                        
                     
                           Giza
                        
                     
                           Egypt
                        
                     
         
               (b)
            
            
               
                           Central Veterinary Research Laboratory
                        
                     
                           P.O.Box 597
                        
                     
                           Dubai
                        
                     
                           United Arab Emirates
                        
                     
         
               (c)
            
            
               
                           Atlanta Health Associates Rabies Laboratory
                        
                     
                           309 Pirkle Ferry Road, Suite D300,
                        
                     
                           Cumming, GA 30040,
                        
                     
                           United States of America
                        
                     
         
               (d)
            
            
               
                           Auburn University College of Veterinary Medicine
                        
                     
                           Department of Pathobiology, Virology Laboratory
                        
                     
                           261 Greene Hall
                        
                     
                           Auburn, AL 36849
                        
                     
                           United States of America
                        
                     
         
               (e)
            
            
               
                           Centers for Disease Control and Prevention
                        
                     
                           Rabies Laboratory
                        
                     
                           1600 Clifton Road, NE
                        
                     
                           Atlanta, GA 30333
                        
                     
                           United States of America
                        
                     
         Artikolu 2
   Din id-Deċiżjoni għandha tapplika mill-15 ta' April 2016.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, it-18 ta' Marzu 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 79, 30.3.2000, p. 40.